**Navodilo:**

* *Izpolnjen in parafiran vzorec pogodbe vložite v 3. del ponudbe »NAKNADNI PREIZKUS«*

***POGODBA št. 2431 - 21 - 000523/0***

***POGODBA izvajalca št.:***

*Št. zadeve: 43001-130/2021*

sklenjena med

|  |  |  |
| --- | --- | --- |
| **NAROČNIKOM:** | Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, ki jo zastopa direktorica Ljiljana Herga, univ. dipl. inž. geol. | |
| in |  | |
| **IZVAJALCEM:** |  | |
|  |  | |
|  | Identifikacijska številka za DDV: | SI |
|  | Številka TRR izvajalca: |  |

**I. PREDMET POGODBE**

*1. člen*

Pogodbeni stranki ugotavljata:

* da je naročnik v sodelovanju z Zbornico za arhitekturo in prostor Slovenije v skladu z določilom 40. člena v povezavi s točko a) prvega odstavka 100. člena Zakona o javnem naročanju (Ur. l. RS, št. 91/15 in 14/18, v nadaljevanju ZJN-3) dne ………….………… objavil na portalu javnih naročil pod št. ……..………….. in na TED-u pod št. ……………………………….. javno naročilo za »Izdelava nateč. rešitve in proj. dokum. IDP, DGD in PZI za most čez Krko od km 6+600 do km 7+100, 1. faza Z obvo. NM (od Brezij do Regrških Košenic)«;
* da je bila kot najugodnejša ponudba izbrana ponudba v tej pogodbi navedenega izvajalca.

*2. člen*

S to pogodbo naročnik oddaja, izvajalec pa prevzema v izdelavo naslednjo projektno dokumentacijo:

**Izdelava proj. dokum. IDP, DGD in PZI za most čez Krko od km 6+600 do km 7+100, 1. faza Z obvo. NM (od Brezij do Regrških Košenic)**

Specifikacija oddanih oz. prevzetih del iz predhodnega odstavka je razvidna iz projektne naloge.

**II. VREDNOST POGODBENIH DEL**

*3. člen*

Vrednost del iz 1. člena te pogodbe je določena na osnovi ponudbe izvajalca št. .......... z dne ........... v potrjeni in sprejeti ponudbeni vrednosti, ki znaša vključno z DDV

**..................... EUR**

(z besedo: ……………………………………………………………………………………………….. 00/100)

od tega DDV: …………………….. EUR

(z besedo: ………………………………………………………………………………………………... 00/100)

Pogodbene cene so fiksne. Ponudba izvajalca je sestavni del te pogodbe.

**III. NAČIN OBRAČUNAVANJA IN PLAČEVANJA OPRAVLJENIH DEL**

*4. člen*

Izvajalec bo obračunaval opravljena dela naročniku na podlagi izstavljenega računa oziroma začasnih situacij po opravljenem delu, to je po dokončni oddaji projektne dokumentacije, ki je predmet te pogodbe. Obračunati sme največ 95 % vrednosti pogodbenih del, preostalih 5 % pa sme izvajalec obračunati šele, ko bo opravljena recenzija/revizija projektne dokumentacije in predloženo končno recenzijsko/revizijsko poročilo.

*5. člen*

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**IV. OBVEZNOSTI POGODBENIH STRANK**

*6. člen*

Obveznosti izvajalca so:

* da bo prevzeta dela izvršil po projektni nalogi in utemeljenih zahtevah naročnika, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in upoštevanju njegovih ekonomskih in tehničnih pogojev, pri čemer bo upošteval zlasti:
* Klasifikacijski načrt za projektno dokumentacijo
* Gradbeni zakon in na podlagi tega zakona izdane predpise,
* Pravilnik o projektiranju cest,
* Pravilnik o geodetskem načrtu,
* Zakon o cestah in na podlagi tega zakona izdane predpise,
* da bo naročniku kadarkoli omogočil vpogled v izvajanje pogodbenih del in upošteval njegova navodila o posameznih vprašanjih,
* da bo v roku 30 delovnih dni od prejema sklenjene pogodbe o izvedbi predmetnega javnega naročila naročniku predložil dokazilo o vpisu v imenik pooblaščenih inženirjev pri IZS za strokovnjake, določene v ponudbi,
* da bo v roku 15 (petnajst) delovnih dni od prejema sklenjene pogodbe predložil naročniku garancijo za dobro izvedbo pogodbenih obveznosti, ki bo skladna z vzorcem garancije za dobro izvedbo pogodbenih obveznosti in ga je izvajalec potrdil v ponudbi, v znesku 5 % od pogodbene vrednosti del (z DDV). Izvajalec mora zagotoviti, da je garancija za dobro izvedbo pogodbenih obveznosti veljavna še najmanj 30 dni po izteku obdobja za katerega se sklepa pogodba,
* zagotovil interdisciplinarno skupino strokovnjakov, s katerimi bo opravljal dela ter kot dober strokovnjak prevzel odgovornost za izdelavo vseh nalog, ki jih je potrebno izvršiti za uspešno in popolno dokončanje del, ki so predmet te pogodbe,
* spremembo strokovnjaka izvedel samo s predhodnim pisnim soglasjem naročnika. V primeru, kadar naročnik zaradi utemeljenih razlogov zahteva zamenjavo strokovnjaka, bo zagotovil ustreznega strokovnjaka v najkrajšem možnem času,
* da bo sodeloval pri reviziji oz. recenziji projektne dokumentacije, v vseh morebitnih upravnih postopkih za izdajo upravnih dovoljenj ter izvršil vse korekcije projektne dokumentacije po utemeljenih zahtevah,

da bo na pobudo naročnika v vsaki fazi izdelave projektne dokumentacije dajal pojasnila v zvezi z njeno izdelavo,

* da bo po potrebi zagotavljal vsa gradiva in izvajal predstavitve potrebne za razne sestanke in javne seznanitve,
* da bo v času trajanja postopka izdelave projektne dokumentacije po potrebi pripravil predstavitve rešitev ( PowerPoint, razni grafični prikazi, …),
* da bo posredoval podatke in pojasnila potrebna za odkupe zemljišč oz. za zagotovitev pravice graditi,
* da bo naročnika sproti obveščal o vsem, kar bi lahko vplivalo na izvršitev prevzetih obveznosti,
* da bo izdelal in predal projektno dokumentacijo v obliki in številu izvodov kot izhaja iz projektne naloge,
* da bo na svoje stroške in v roku, sporazumno določenem med pogodbenima strankama, izvršil dopolnitve in spremembe projektne dokumentacije, če se ugotovi, da je glede na predmet in obseg pogodbe pomanjkljiva,
* da bo za vsak predlog spremembe projektne dokumentacije, za katerega misli, da je smotrn in ni v skladu s projektno nalogo, priskrbel soglasje naročnika,
* da bo, v primeru gradnje po tej pogodbi projektiranega objekta izvajal projektantski nadzor ter potrjeval utemeljene spremembe in dopolnitve projekta za izvedbo

Izvajalec bo izvedel dela, prevzeta s to pogodbo, brez podizvajalcev.

<<<<<<<<<<< ALI >>>>>>>>>>>>>>>>>>>>>>>>>>>>>>>>>>>>>>>>>>>>>>>>>>

Poleg izvajalca sodeluje(jo) pri izvedbi del tudi naslednji podizvajalec(i):

1. "firma", "naslov firme", "kraj", "matična številka", "davčna številka" in "transakcijski račun"

Podizvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (ČE JE VEČ PODIZVAJALCEV LOČITI ZA VSAKEGA POSEBEJ!)

"vrsta del(a), "predmet", "količina", "vrednost", "kraj" in "rok izvedbe del(a)".

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi pogodbe o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:

* izjavo podizvajalca, ali zahteva neposredna plačila,
* pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<

Pri korespondenci z naročnikom v zvezi s to nalogo, se na prvi strani dopisa, v zgornjem desnem kotu navede naročnikovo številko zadeve in številko pogodbe.

*7. člen*

Obveznosti naročnika so:

|  |  |
| --- | --- |
|  | da bo izvajalcu izročil v dogovorjenih rokih projektno nalogo in vso dokumentacijo, potrebno za izvršitev pogodbenih del, |
|  | da bo tekoče spremljal in nadziral projektiranje in potrjeval, po potrebi, projektne rešitve. |

**V. ROK DOKONČANJA DEL**

*8. člen*

Izvajalec se obvezuje, da bo pričel z izvajanjem prevzetih pogodbenih obveznosti takoj po uvedbi v delo in jih izvedel po posameznih fazah, upoštevaje naslednje fazne roke:

|  |  |  |
| --- | --- | --- |
| **Št.** | **Faza izdelave dokumentacije** | **Rok** |
| 1 | Podroben terminski plan dela glede na mejnike.  Analiza prejete dokumentacija in zahtev naročnika. | 5 dni po uvedbi v delo |
| 2 | Pridobitev/obnova projektnih pogojev | 45 dni po uvedbi v delo |
| 3 | IDP premostitvenih objektov | 50 dni po uvedbi v delo |
| 4 | Predaja DGD z vsemi končnimi elaborati v recenzijo | 120 dni od datuma izvedene recenzije IDP |
| 5 | Predaja DGD po recenziji vključno z izjavami recenzentov in soglasji | 45 dni po recenziji/reviziji DGD |
| 6 | Predaja PZI dokumentacije v recenzijo | 90 dni po predaji DGD po recenziji |
| 7 | PZI po recenziji za potrebe javnega naročila  Predaja PZI po recenziji, vključno z izjavami recenzentov (končni izvod) | 40 dni po recenziji PZI  60 dni po recenziji PZI |

Končni izvod je izvod, ki je popravljen po pripombah recenzije/revizije ter v celoti skladen z zahtevami naročnika, kot izhajajo iz pogodbe in projektne naloge in vključuje potrdilo o opravljenem pregledu in kontroli projektne dokumentacije (o izvedenih popravkih po recenziji/reviziji).

Pogodba se sklepa za predvideno obdobje 18 mesecev. Če izvajalec zamuja glede na terminski plan izvajanja del ali glede na rok dokončanja del, je o tem dolžan takoj pisno obvestiti naročnika in ga zaprositi za podaljšanje roka dokončanja del, kar se dogovori in potrdi pisno v obliki aneksa k osnovni pogodbi.

**VI. POGODBENA KAZEN**

*9. člen*

Za vsak dan zamude dokončanja prevzetih del po tej pogodbi bo izvajalec plačal naročniku pogodbeno kazen v višini 2 (dva promila) od vrednosti pogodbenih del, vendar največ 10% (deset odstotkov) od vrednosti pogodbenih del.

Pogodbena kazen se obračuna s končnim obračunom.

V primeru, da naročnikov pregledovalec po končnem pregledu projektne dokumentacije izda negativno mnenje, bo izvajalec plačal naročniku pogodbeno kazen v višini 10% od vrednosti pogodbenih del.

Pogodbeno kazen se izvajalec zaveže plačati naročniku tudi v primeru zamude roka iz tretje alineje 6. člena in sicer v višini 5 ‰ (pet promilov) od vrednosti pogodbenih del za vsak zamujeni delovni dan posebej. Skupni znesek pogodbene kazni zaradi zamude ne more presegati 10% (deset odstotkov) od vrednosti pogodbenih del.

Naročnik in izvajalec sta soglasna, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**VII. LASTNIŠTVO IN AVTORSTVO PROJEKTNE DOKUMENTACIJE**

*10 člen*

Izvajalec, ki se mu na podlagi in pod pogojem sklenjene pogodbe o projektiranju v izdelavo poveri dokumentacija, ki je bila predmet nagrajene natečajne rešitev od faze IDP do vključno faze PZI, kot imetnik materialnih avtorskih pravic prenaša na naročnika na arhitekturnih načrtih, ki so predmet pogodbe, materialne avtorske pravice iz 22. člena Zakona o avtorskih in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15, 63/16 – ZKUASP in 59/19, v nadaljevanju ZASP) v obsegu in na naslednji način: prenos materialnih avtorskih pravic na naročnika zajema vse materialne avtorske pravice iz 22. člena ZASP na arhitekturnih načrtih, z izjemo pravice predelave, ki se na naročnika prenese le v primerih, obsegu in na način, določen v nadaljevanju. Prenos preostalih materialnih avtorskih pravic iz 22. člena ZASP je izključen, vsebinsko in časovno pa omejen na tisti obseg, kot je bistven za dosego namena pogodbe o izdelavi projektne dokumentacije, to je za enkratno izvedbo objekta na lokaciji.

Izvajalec se s to pogodbo zavezuje in jamči,

* da natečajni elaborat predstavlja izvirno avtorsko stvaritev, ki ni obremenjena z materialnimi avtorskimi pravicami tretjih oseb,
* da arhitekturni načrti, ki so predmet pogodbe za izdelavo projektne dokumentacije, ne bodo obremenjeni z materialnimi avtorskimi pravicami tretjih oseb,
* da so in bodo vsi sodelujoči avtorji, ki so ali bodo izdelali katerikoli del arhitekturnih načrtov po tej pogodbi, izključno in neomejeno prenesli vse materialne avotrske pravice iz 22. člena ZASP na projektanta z dovoljenjem za nadaljnji prenos pravic na naročnika,
* da so pri njem zaposleni avtorji nanj časovno neomejeno prenesli vse materialne avtorske pravice iz 22. člena ZAPS.

V primeru naročnikovega upravičenega odstopa od pogodbe iz krivdnih razlogov na strani izvajalca, izvajalec kljub zadržani pravici predelave naročniku dovoljuje, da brez dodatnega nadomestila projektantsko delo po do tedaj izdelanih načrtih dokonča z drugim izvajalcem, in sicer le v obsegu razdelave predhodno izdelane projektne dokumentacije v podrobnejših načrtih, potrebnih za dokončno izvedbo objekta po prvotno načrtovanih načrtih (pogojno in vsebinsko omejen prenos pravice predelave).

V primeru, da po podpisu pogodbe pride do zastoja v izvajanju del po pogodbi v trajanju 5 let ali več zaradi razlogov na strani naročnika, ob nadaljevanju del pa izvajalec ne izpolnjuje več pogojev za sodelovanje (76. člen ZJN-3) ali ne želi več nadaljevati z izvajanjem del po pogodbi, se izvajalec zavezuje s pisno pogodbo odplačno prenesti na naročnika materialno avtorsko pravico predelave in sicer za ceno, ki znaša najmanj 8 in največ 10 % preostale neizplačane pogodbene vrednosti za še nerealizirane faze del po pogodbi do zaključka faze PZI.

Izvajalec se zaradi prevzetih obveznosti iz prejšnjih dveh odstavkov zavezuje, da brez soglasja naročnika pravice predelave na arhitekturnih načrtih ne bo odtujil oz. prenesel na tretjo osebo. Ravnanje izvajalca v nasprotju s to obvezo ima za posledico neveljavnost morebitne pogodbe o prenosu pravice predelave izvajalca s tretjim, na katerega bi se pravica predelave prenesla, in naročnik iz takšnega neveljavnega prenosa niti do izvajalca niti do tretjega nima nikakršnih obveznosti.

Naročnik ne sme projektne dokumentacije predati tretji osebi brez predhodnega soglasja izvajalca, razen če gre za osebe, ki sodelujejo pri izvedbi objekta, na katerega se skladno s to pogodbo nanaša projektna dokumentacija ter pri potrebnih adaptacijah, obnovah ali drugih posegih iz naslova posodobitve in investicijskega vzdrževanja. Naročnik prevzete projektne dokumentacije ne sme razmnoževati ali spreminjati brez pisnega soglasja izvajalca izven okvira tega projekta*.*

Kljub izključnemu prenosu pravic na naročnika, le-ta dovoljuje, da lahko izvajalec oziroma posamezni avtor sam ali po tretjih osebah z avtorjevim dovoljenjem javno prikazuje (predstavitvene diaprojekcije, ipd.), reproducira v monografijah in promocijskem gradivu, vključi v avdiovizualno delo (npr. dokumentarec o avtorju) ter daje na voljo javnosti (objava na spletnih straneh, elektronskih in drugih medijih) svoje avtorsko delo brez predhodnega soglasja naročnika.

Primerki projektne dokumentacije, ki so predmet te pogodbe, z izročitvijo naročniku postanejo njegova last.

**VII. POOBLAŠČENI PREDSTAVNIK IN STROKOVNI NADZOR**

*11. člen*

Pooblaščeni/-a predstavnik/-ca naročnika (nosilec/-ka naročila) je g./ga. ………………. Izvajalec je dolžan vso korespondenco pošiljati naročniku.

Za strokovni nadzor naročnik pooblašča podjetje ………………………………………………, ki določa, da je:

- konzultant g./ga. …………………………..

Vodja projekta s strani izvajalca je g./ga. ………………………..

**VIII. REŠEVANJE SPOROV**

*12. člen*

Morebitne nastale spore bosta pogodbeni stranki skušali rešiti sporazumno. V nasprotnem primeru lahko vsaka pogodbena stranka sproži spor pri stvarno pristojnem sodišču v Ljubljani.

**IX. KONČNE DOLOČBE**

*13. člen*

Pogodba je sklenjena in prične veljati z dnem, ko jo podpišeta obe pogodbeni stranki.

Naročnik si pridržuje pravico, da odstopi od izvedbe posameznega projekta, zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

Naročnik lahko odstopi od pogodbe tudi v primeru, če izvajalec tudi v naknadnem roku, ki mu ga določi naročnik, ne izpolni obveznosti iz tretje alineje 6. člena te pogodbe.

Naročnik bo v primeru odstopa od pogodbe iz razlogov na strani izvajalca unovčil garancijo za dobro izvedbo pogodbenih obveznosti.

*14. člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*15. člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dane garancije. V primeru, da škode ni možno ugotoviti, se ta obračuna v višini 10 % od pogodbene vrednosti.

*16. člen*

Pogodba je sestavljena in podpisana v treh enakih izvodih, od katerih prejme izvajalec en izvod, naročnik pa dva izvoda.

|  |  |
| --- | --- |
| ……………………………, dne ………………… | Ljubljana, dne ................................................. |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ. dipl. inž. geol. |
|  | direktorica |